Justitsminister Søren Pind (V) holder stadig døren på klem for sessionslogning, der beskrives som er et uundværligt værktøj for politiet. Hvor ofte politiet har opklaret en sag ved hjælp af sessionslogning? Computerworld går på jagt efter svaret.

"Vi kan ikke umiddelbart producere et fuldt statistisk overblik over i hvor mange sager, vi har brugt sessionslogning, og hvilken effekt, det har haft på efterforskningen." Rigspolitiets presseafdeling

"Det har vi ikke data på. " Rigsadvokatens presseafdeling

"Jeg kan ikke give et slag på tasken, for vi har ikke kunnet få de tal." Kim Aarenstrup, centerchef nationalt Cyber Crime Center

5.983.Så mange gange indhentede politiet internetdata fra 2009 til 2013. Men det er ikke til at vide, hvor ofte de data førte til opklaring af en kriminalsag.Det er ellers værd at vide. For selv om justitsminister Søren Pind (V) 17. marts trak stikket for planerne om at genindføre sessionslogning, holder han døren på klem, hvis det kan gøres billigt nok.Derfor er det altså stadig relevant, om sessionslogning overhovedet hjælper politiet.Men selv om politiet har registreret, hvor ofte, der er "indhentet data via lognings-bekendtgørelsen," som det hedder i et svar til Folketingets retsudvalg, kan politiet ikke svare på, om det nyttede noget.Eller som politiet skriver til Computerworld:"Vi kan ikke umiddelbart producere et fuldt statistisk overblik over i hvor mange sager, vi har brugt sessionslogning, og hvilken effekt, det har haft på efterforskningen."I stedet henviser Rigspolitiet til Rigsadvokaten.Hos Rigsadvokaten er der bare heller ingen, som ved, hvor ofte sessionslogningen rent faktisk har været brugbar."Det har vi ikke data på. Vi registrerer bare, om folk er blevet tiltalt," lyder det fra Rigsadvokatens kommunikationschef, Mikkel Thastum."Jeg kan ikke forestille mig, at det er registreret et andet sted."På Computerworld opgiver vi ikke så let, så vi går til Justitsministeriet. For det er jo her, man er chef for det hele.Men ak. Heller ikke i det ansvarlige ministerium er der konkrete tal at finde. I stedet får vi et venligt råd om at spørge politiet om, hvor vigtigt et værktøj sessionslogning er for efterforskningsarbejdet.Det er ikke et dårligt råd, selv om vi egentlig har prøvet politiet én gang før.Men denne gang går vi til hestens mund, og hesten hedder Kim Aarenstrup og er centerchef for Nationalt Cyber Crime Center.Desværre kan Kim Aarenstrup heller ikke give et bud på, hvor ofte data fra sessionslogning faktisk har hjulpet politiet med at opklare en sag.For politiets it-systemer er slet ikke i stand til at trække den slags informationer ud."Jeg kan ikke give et slag på tasken, for vi har ikke kunnet få de tal. Det er simpelthen ikke muligt endnu," svarer Kim AarenstrupKim Aarenstrup understreger, at han netop om nogen ville være glad for at kunne få tal på, hvor effektivt et værktøj sessionslogning kan være. Men desværre er politiets it-systemer simpelthen ikke gearet til opgaven."Det er meget omfattende at få basal information ud, og det er forbundet med alle mulige usikkerheder. Så vi kan slet ikke trække sådan noget ud endnu," beklager centerchefen.